Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare (cererea EGF/2014/016 IE/Lufthansa Technik) /* COM/2015/047 final */





EXPUNERE DE MOTIVE CONTEXTUL PROPUNERII 1. Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006[1] („Regulamentul privind FEG”). 1. Autoritățile irlandeze au depus cererea EGF/2014/016 IE/Lufthansa Technik pentru o contribuție financiară din partea FEG, în urma concedierilor efectuate la Lufthansa Technik Airmotive Ireland Ltd (LTAI) și la doi dintre furnizorii săi din Irlanda. 2. După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG. REZUMATUL CERERII Cererea FEG || EGF/2014/016 IE/Lufthansa Technik Stat membru || Irlanda Regiunea (regiunile) în cauză (nivel NUTS 2) || IE 02 – partea de sud și de est Data depunerii cererii || 19 septembrie 2014 Data confirmării primirii cererii || 24 septembrie 2014 Data solicitării de informații suplimentare || 3 octombrie 2014 Termenul pentru furnizarea informațiilor suplimentare || 14 noiembrie 2014 Termenul-limită pentru finalizarea evaluării || 6 februarie 2015 Criteriu de intervenție || Articolul 4 alineatul (2) din Regulamentul privind FEG Întreprinderea principală || Lufthansa Technik Airmotive Ireland Ltd Sectorul (sectoarele) de activitate economică (diviziunea NACE a doua revizuire)[2] || Diviziunea 33 (Repararea, întreținerea și instalarea mașinilor și echipamentelor) Numărul de filiale, furnizori și producători din aval || 2 Perioada de referință (patru luni): || 1 martie 2014 – 30 iunie 2014 Numărul de concedieri sau de încetări ale activității în decursul perioadei de referință (a) || 149 Numărul de concedieri sau de încetări ale activității înainte sau după perioada de referință (b) || 275 Numărul total de concedieri (a + b) || 424 Numărul total estimat de beneficiari vizați || 250 Numărul de tineri vizați care nu sunt încadrați profesional și nu urmează niciun program educațional sau de formare (NEET) || 200 Buget pentru servicii personalizate (EUR) || 3 922 944 Bugetul pentru punerea în aplicare a FEG[3] (EUR) || 228 320 Buget total (EUR) || 4 151 264 Contribuția din partea FEG (60 %) (EUR) || 2 490 758 EVALUAREA CERERII Procedura 3. Autoritățile irlandeze au depus cererea EGF/2014/016 IE/Lufthansa Technik la 19 septembrie 2014, în termen de 12 săptămâni de la data la care au fost îndeplinite criteriile de intervenție prevăzute la punctele 6-8 de mai jos. Comisia a confirmat primirea cererii în termen de două săptămâni de la data depunerii acesteia, la 24 septembrie 2014, și a solicitat informații suplimentare din partea autorităților irlandeze la 3 octombrie 2014. Aceste informații suplimentare au fost furnizate în termen de șase săptămâni de la data solicitării. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 6 februarie 2015. Eligibilitatea cererii Întreprinderile și beneficiarii în cauză 4. Cererea se referă la 424 de lucrători concediați de Lufthansa Technik Airmotive Ireland Ltd (întreprinderea principală) și de doi furnizori. Întreprinderea principală își desfășoară activitatea în sectorul economic clasificat în cadrul diviziunii 33 din NACE Rev.2 („Repararea și instalarea mașinilor și echipamentelor”). Concedierile efectuate de întreprinderile în cauză au loc în principal în regiunea de nivel NUTS[4] 2 Southern and Eastern Ireland (IE 02). Întreprinderile și numărul de concedieri din perioada de referință Lufthansa Technik Airmotive LTD || 415 || || QCafe || 4 || || Senaca group || 5 || || Număr total de întreprinderi: 3 || Număr total de concedieri: || 424 Numărul total de persoane care au fost nevoite să-și înceteze activitatea independentă: || 0 Total (lucrători și persoane cu activitate independentă): || 424 Criterii de intervenție 5. Autoritățile irlandeze au depus cererea în temeiul criteriilor de intervenție prevăzute la articolul 4 alineatul (2) din Regulamentul privind FEG, de derogare de la criteriile prevăzute la articolul 4 alineatul (1) litera (a), conform căruia se solicită concedierea sau încetarea activității a cel puțin 500 de lucrători sau persoane care desfășoară o activitate independentă pe o perioadă de referință de patru luni, într-o întreprindere dintr-un stat membru, inclusiv lucrătorii concediați de furnizori și producători în aval și/sau persoanele care desfășurau o activitate independentă și care și-au încetat activitatea. Existența perioadei de referință de patru luni (1 martie - 30 iunie 2014) este demonstrată în cerere, în timp ce numărul lucrătorilor concediați este inferior pragului de 500 de persoane stabilit pentru aplicarea articolului 4 alineatul (1) litera (a). Irlanda a susținut că, în cazul de față, există circumstanțe excepționale, deoarece concedierile au un impact grav asupra ocupării forței de muncă și a economiei locale și regionale (a se vedea punctele 21-23). 7. Cererea se referă la: – 148 de lucrători concediați[5] la Lufthansa Technik Airmotive Ireland Ltd în decursul perioadei de referință de patru luni, – 1 lucrător concediat la un furnizor al întreprinderii principale în decursul aceleiași perioade de referință de patru luni, Calcularea concedierilor și a cazurilor de încetare a activității 8. Concedierile au fost calculate astfel: – 1 de la data la care, în conformitate cu articolul 3 alineatul (1) din Directiva 98/59/CE a Consiliului[6], angajatorul a notificat în scris autorității publice competente concedierile colective preconizate. Înainte de finalizarea evaluării de către Comisie, autoritățile irlandeze au confirmat că această concediere a fost într-adevăr efectuată. – 148 de la data încetării de facto a contractului de muncă sau a expirării acestuia. Beneficiari eligibili 9. Pe lângă lucrătorii deja menționați, printre beneficiarii eligibili se numără 275 de lucrători concediați înainte de sau după perioada de referință de patru luni. Acești lucrători au fost concediați după anunțul general cu privire la concedierile preconizate la 15 noiembrie 2013. Se poate stabili o legătură clară de cauzalitate cu evenimentul care a declanșat concedierile în decursul perioadei de referință, și anume întreprinderea care a efectuat concedierile a fost închisă. 10. Prin urmare, numărul total de beneficiari eligibili este de 424. Legătura dintre concedieri și modificările structurale majore ale comerțului mondial ca urmare a globalizării 11. În scopul de a stabili legătura dintre concedieri și modificările majore apărute în structura comerțului mondial ca urmare a globalizării, Irlanda susține că închiderea LTAI este rezultatul unei schimbări majore în ceea ce privește comerțul din UE cu bunuri și servicii care rezultă în urma unei schimbări tehnologice către producerea de noi generații de aeronave și componente; o schimbare a practicilor generale de producție de componente de aeronavă care ar avea impact asupra aspectelor fundamentale ale pieței și asupra modelului de afaceri care stă la baza LTAI, precum și o schimbare a locației producției de aeronave la nivel mondial. 12. În ultimii 20 ani, cele mai populare tipuri de aeronave au evoluat: s-a trecut de la componente mecanice, electromecanice, hidraulice și pneumatice în mare măsură metalice (de exemplu B737-200/300/400/500, MD80, B747-100/200/300 și DC10/MD11) la structuri care cer tot mai mult materiale compozite, structuri metal/compozite, aeronave dotate cu comandă de zbor electrică și automatică, controlate în întregime prin calculator. De asemenea, motoarele proiectate în anii 1960 și 1970 au lăsat locul unor motoare aerodinamice utilizând materiale foarte sofisticate. 13. Flota aeriană mondială a viitorului va fi probabil dominată de aeronave monoculoar/cu fuzelaj îngust de tip B737-600/700/800/900 și A32Fam. Proporția aeronavelor de acest tip este de așteptat să crească de la 64 % cât deține în prezent din flota mondială la peste 70 % din flota mondială a viitorului (peste 29 000 de aeronave). Se estimează că cererea pentru aeronave cu fuzelaj îngust va crește în principal în Asia și în Orientul Îndepărtat, unde sectorul aviației este în expansiune și, de asemenea, există o cerință de ordin general la nivel mondial de a înlocui tipurile mai vechi de aeronave cu aeronave cu fuzelaj îngust în viitor[7]. 14. Odată cu apariția unor alte tipuri de nouă generație, cum ar fi B 737 Max și 320 Neo, operatorii au început să retragă aeronavele clasice mai vechi și, într-o anumită măsură, versiunile anterioare ale tipurilor de nouă generație. În cursul ultimilor cinci ani, s-a retras un număr considerabil de tipuri clasice de aeronave, care erau echipate cu tipuri de motoare ce reprezentau un element de bază al portofoliului LTAI. 15. Modelul tradițional de afaceri al LTAI se baza pe o serie de elemente care s-au confruntat cu mari presiuni ca urmare a modificărilor profilelor din flota aeriană mondială și a declinului rapid al diferitelor modele de aeronave de bază pentru portofoliul LTAI. 16. LTAI avea o piață bine stabilită pentru piesele de schimb de motoare care îi permitea să le comercializeze și accesul în rețeaua mondială de furnizori de materii prime și de agenții de reparații pe cont propriu, oferindu-i, de asemenea, un avantaj foarte competitiv în licitațiile pentru contracte de reparații de motoare. 17. Cu toate acestea, costurile tot mai mari de dezvoltare a tehnologiei motoarelor și dezvoltarea tehnologiilor de reparare paralele au favorizat pătrunderea producătorilor de echipamente originale (OEM) — în special societăți din afara UE, precum General Electric, Pratt Whitney, Honeywell și International Aero Engines — pe piața lucrărilor de întreținere, a reparațiilor și a reviziilor (IRR) într-o măsură mai mare decât fusese cazul anterior. 18. O forță motrice a creșterii mondiale a transporturilor aeriene a fost industrializarea din țări precum India și China. În regiunea Asia-Pacific și în Orientul Mijlociu, planurile ambițioase de construire a unor noi aeroporturi internaționale și interne vor oferi noi oportunități pentru furnizorii de IRR pentru aeronavele comerciale. Având în vedere acest context, precum și creșterea alimentată de tendința ca transportatorii din Europa de Vest și din SUA să își trimită aeronavele cu fuzelaj lat în China pentru reparații capitale, societățile de IRR au făcut investiții considerabile mai ales în China, dar și în regiunea APAC și în Orientul Mijlociu[8]. 19. Recunoscând oportunitățile emergente în afara UE în domeniul activităților de reparații, de întreținere și de revizie ale aeronavelor și ale componentelor de aeronave, și Lufthansa Technik a căutat și a reușit să încheie recent alianțe strategice cu operatorii din regiunea APAC, inclusiv China și Filipine. Societatea-mamă, Lufthansa Technik, a decis, de asemenea, să încredințeze operațiunile sale IRR la nivel mondial pentru Airbus A330/340 filialei sale Lufthansa Technik Filipine (LTP), în conformitate cu planul său de a transfera unele instalații pentru reparații capitale la aeronave cu fuzelaj lat către Asia, unde costurile salariale sunt mai scăzute. Forța de lucru la LTP a crescut de la 1 800 la 2 200, iar mecanicii filipinezi urmează cursuri de formare în Germania[9]. 20. În 2013 și la începutul anului 2014, Lufthansa Technik a încheiat sau a reînnoit la rândul său contracte de servicii pentru aeronave cu Air Asia X din Malaysia, contracte de servicii pentru componente cu GoAir, India și Sri Lankan Airlines și contracte de servicii pentru motoare cu Pakistan International Airlines. De asemenea, Lufthansa Technik a încheiat, printre altele, un contract de servicii pentru componente pe termen lung cu UTC Aerospace, USA, un producător de echipamente originale (OEM) care produce motoare. 21. Aceste societăți din afara Uniunii Europene au în mod evident ca scop să asigure capacitatea și serviciile la costuri mai scăzute decât cele ale bazelor principale deținute de Lufthansa în UE și vor contribui la adaptarea grupului la creșterea rapidă a sectorului aviației din afara UE. 22. Până în prezent, sectorul „repararea și instalarea mașinilor și echipamentelor” a făcut obiectul a două cereri FEG (inclusiv cazul de față), celălalt caz bazându-se pe criza financiară și economică mondială[10]. Evenimentele care au condus la concedieri și la încetarea activității 23. Evenimentele care au dus la concedierile din întreprinderea Lufthansa Technik Airmotive Ireland Ltd constau în închiderea întreprinderii și în concedierea întregii forțe de muncă. 24. Uzina de întreținere, reparații și revizie de aeronave (IRR) Airmotive Ireland din Rathcoole, Co Dublin a fost înființată de Aer Lingus în 1980. Lufthansa Technik Airmotive Ireland Limited (LTAI) a obținut o participație de 60 % în 1997 și a preluat-o pe deplin în 1999. 25. În octombrie 2010, o filială deținută în întregime de Lufthansa, Shannon Aerospace, a eliminat 100 de locuri de muncă, ca parte a unui program mai larg de restructurare pentru întreprinderea germană, pe motivul unei baze de costuri nesustenabile[11]. 26. La 15 noiembrie 2013, întreprinderea a anunțat că va propune ca 409 lucrători să fie concediați la uzina sa din West Dublin. Întreprinderea a afirmat că decizia a venit în urma unei ample revizuiri a operațiunilor în cadrul LTAI, în contextul scăderii veniturilor și al reducerii oportunităților de pe piața internațională[12]. 27. În ciuda eforturilor din partea LTAI și Industrial development Authority (IDA) de a găsi un cumpărător pentru uzină, în decembrie 2013 au fost confirmate un total de 415 concedieri din rândul muncitorilor și închiderea uzinei în 2014. Concedierile au început în decembrie 2013 și sunt programate să se încheie în iunie 2014. Impactul preconizat al concedierilor asupra economiei și ocupării forței de muncă la nivel local, regional sau național 28. Cei 415 lucrători concediați de la Lufthansa aveau domiciliul în comitatele geografice Dublin (212 în comitatele administrative South Dublin, Fingal, Dublin City, Dun Laoghaire-Rathdown), Kildare (140), Meath (15), Wicklow (14) sau alte comitate învecinate (34). Dintre muncitorii cu domiciliul în Dublin, peste 60 locuiau în zone de lângă Rathcoole precum Tallaght și Clondalkin (South Dublin) și în Blanchardstown (Fingal). 29. În conformitate cu datele ultimului recensământ din 2011, dintr-o populație totală de 3 608 662 cu vârste de peste 15 ani, numărul persoanelor incluse în categoria șomerilor care au renunțat sau au pierdut deja un loc de muncă în Irlanda a fost de 390 677 (10,83 %). Deși procentul din South Dublin a fost doar relativ mai mare, și anume 11,61 %, aceste cifre ascund zone cu un dezavantaj considerabil pe plan local. 30. De exemplu, Blanchardstown-Tyrrelstown, Tallaght-Killinarden, Clondalkin-Rowlagh și Tallaght-Fettercairn s-au numărat printre primele 25 din 3 409 districte electorale la nivel național cu cifre ale șomajului de 24,64 %[13], 23,83 %[14], 22,34 %[15] și, respectiv, 22,01 %[16]. Alți indicatori socio-economici pentru aceste districte electorale, precum nivelurile scăzute de educație, lipsa calificărilor profesionale și nivelurile ridicate de locuințe aflate în administrarea autorităților locale, atrag atenția asupra dezavantajului considerabil și asupra sărăciei pe plan local. 31. Numărul de persoane înscrise în registrul șomerilor din regiunea Dublin între aprilie și mai 2014 a crescut de la 94 529 la 94 940 (+ 0,43 %), comparativ cu o creștere de la 388 559 la 388 764 (+ 0,05 %) per ansamblu în țară[17]. 32. Până la sfârșitul lui 2012, în Irlanda, aproape 59 % din populația în vârstă de muncă cu vârsta între 15 și 64 de ani aveau un loc de muncă plătit. Această cifră rămâne net inferioară obiectivului de 69-71 % privind rata de ocupare a forței de muncă pe care Irlanda și l-a stabilit în indicatorii săi pentru Strategia Europa 2020[18]. Explicația circumstanțelor excepționale care stau la baza admisibilității cererii 33. Irlanda susține că, în pofida faptului că au avut loc mai puțin de 500 de concedieri în cursul perioadei de referință de patru luni, această cerere ar trebui totuși asimilată unei cereri în sensul articolului 4 alineatul (1) litera a) din Regulamentul privind FEG, din cauza circumstanțelor excepționale și din cauza concedierilor, care au avut un impact puternic asupra ocupării forței de muncă și a economiei locale și regionale. În acest sens, autoritățile irlandeze oferă informații cu privire la o serie de concedieri în întreprinderi din acest sector. Acestea au început în 2009 și în 2010 cu 1 365 de concedieri la uzina de IRR a SR Technics de la aeroportul din Dublin. În noiembrie 2013, au fost anunțate concedierile de la Lufthansa Technik Airmotive Technik din South Dublin, fiind urmate de anunțarea a 107 concedieri la Pratt și Whitney – o altă operațiune de IRR bazată în Rathecoole. În plus, aproximativ 400 de concedieri au fost anunțate în septembrie 2014 la Bombardier, o întreprindere aerospațială cu sediul la Belfast, care ar fi avut potențialul de a oferi locuri de muncă pentru lucrătorii concediați de la Lufthansa Technik, deoarece era situată la aproximativ 120 km de Dublin. 34. Întrucât, în prezent, există aproximativ 1 550 de angajați în acest sector în Irlanda, cifrele de mai sus indică o reducere cu aproximativ 52 % a ofertei totale de locuri de muncă în acest domeniu. 35. Autoritățile irlandeze susțin, de asemenea, că forța de muncă din acest sector dispune de anumite competențe foarte specifice care vor fi dificil de exploatat în alte sectoare, îngreunând astfel găsirea unui nou loc de muncă pentru lucrători. Acest din urmă considerent este cu atât mai valid în cazul lucrătorilor care sunt mai în vârstă (aproximativ 20 % dintre lucrătorii de la Lufthansa Technik) sau care au avut același angajator timp de mai mulți ani. Beneficiari vizați și acțiuni propuse Beneficiari vizați 36. Se estimează că numărul lucrătorilor vizați care vor beneficia de măsuri se ridică la 250. Defalcarea acestor lucrători în funcție de sex, cetățenie și grupă de vârstă este următoarea: Categorie || Numărul de beneficiari vizați Sexul: || Bărbați: || 220 || (88 %) || Femei: || 30 || (12 %) Cetățenie: || Cetățeni ai UE: || 246 || (98,4 %) || Cetățeni din afara UE: || 4 || (1,6 %) Grupa de vârstă: || 15-24 ani: || 12 || (4,8 %) || 25-29 ani: || 18 || (7,2 %) || 30-54 ani: || 149 || (59,6 %) || 55-64 ani: || 70 || (28,0 %) || peste 64 de ani: || 1 || (0,4 %) 37. În plus, autoritățile irlandeze vor furniza servicii personalizate cofinanțate de FEG unui număr de până la 200 de tineri care nu sunt încadrați profesional și nu urmează niciun program educațional sau de formare (tineri NEET), cu vârsta mai mică de 25 de ani la data depunerii cererii, dat fiind că toate cele 424 de concedieri menționate la alienatul (10) au avut loc în regiunea de nivel NUTS 2 Southern and Eastern Ireland (IE 02), care este eligibilă în cadrul inițiativei „Locuri de muncă pentru tineri”. Eligibilitatea acțiunilor propuse 38. Serviciile personalizate care urmează să fie furnizate lucrătorilor concediați și NEET cuprind acțiunile enumerate mai jos. – Orientare și planificare a carierei: Această măsură este considerată a fi extrem de importantă pentru lucrătorii concediați care inițial se pot simți dezorientați și nesiguri în ceea ce privește calea de urmat pentru reinserția pe piața muncii. Intervenția precoce în ceea ce privește orientarea poate ajuta lucrătorii concediați să-și evalueze situația și perspectivele într-un mod clar și metodic. Orientări suplimentare într-o formă mai adaptată sunt utile în ceea ce privește îndrumarea lucrătorului către locul de muncă atunci când a trecut o anumită perioadă de timp de la concediere. Sprijinul include determinarea individuală a profilului și a nevoilor, evaluarea cunoștințelor asimilate, pregătirea CV-ului, orientarea și planificarea profesională, sprijinul pentru căutarea unui loc de muncă și alte servicii de sprijin și de consiliere în domeniu. O serie de organisme, inclusiv Department of Social Protection, Education and Training Boards, unitatea de coordonare SOLAS EGF și specialiști privați în domeniul orientării, după caz, sunt implicați în furnizarea de servicii pentru a ajuta lucrătorii concediați, inclusiv furnizarea de cursuri formale de planificare a carierei acreditate QQI/FETAC, care servesc ca bază de pornire pentru mai multe cursuri formale de formare și de învățământ orientate către angajare. – Burse de formare profesională FEG: Aceste măsuri sunt oferite de furnizori de servicii privați autorizați și administrați de unitatea națională de coordonare SOLAS EGF. Mecanismul de burse de formare profesională FEG oferă o flexibilitate mai mare pentru ca beneficiarii de FEG să poată identifica și selecta formări speciale adaptate și aprobate, programe suplimentare de învățământ și de învățământ superior [inclusiv, de exemplu, cursuri în domeniul aviației concepute de către Irish Aviation Authority (IAA)] în plus față de cele prevăzute prin agenții de stat. – Programe de formare și de învățământ complementar: Aceste măsuri sunt propuse, în principal, de organisme publice precum Education and Training Boards, dar și de către furnizori privați autorizați prin inițiative lansate de industrie, cum ar fi programele de rețele de formare Skillnets (www.skillnets.ie), Fast Track to IT (FIT www.fit.ie), etc. Se pot furniza, de asemenea, programe specifice de stagiu, de încadrare în muncă, de experiență profesională, de formare și de formare profesională axate pe colectivități, în consultare cu Department of Social Protection (DSP) și cu alte organisme de stat care au răspunderea la nivel național pentru astfel de intervenții. – Programe de învățământ superior: Programele de învățământ superior vor cuprinde programe cu frecvență integrală și cu frecvență redusă pentru populația țintă, oferite prin intermediul instituțiilor finanțate de stat în principal în regiunea Dublin și hinterland. Institute of Technology Tallaght, Institute of Technology Blanchardstown, Institute of Technology Carlow, Dublin Institute of Technology și Dublin City University sunt instituții de învățământ superior esențiale, care deservesc bazinul în care locuiesc muncitorii afectați. Se pot oferi, de asemenea, cursuri de conversie profesională pe termen scurt care să vizeze zone cu deficit de competențe recunoscut și care sunt finanțate în cadrul unor inițiative cum ar fi Springboard (www.springboardcourses.ie). Bursa de formare profesională FEG (QQI/HETAC) este, de asemenea, la dispoziția numărului mare de muncitori pentru a avea acces la programe de nivel terțiar oferite de sectorul privat, atunci când acestea nu sunt disponibile prin intermediul sistemului finanțat din fonduri publice sau sunt foarte specializate. Se va pune accentul pe o evaluare atentă a celor care au în vedere urmarea unui program de învățământ superior pentru a determina dacă aceștia dețin competențele necesare sau sunt potriviți pentru a se înscrie la un anumit curs sau dacă ar fi mai potrivite cursurile pregătitoare și opțiunile alternative din alte domenii de sprijin. – Mijloace de sprijin pentru întreprinderi și activitatea independentă: Sprijinul pentru întreprinderi și pentru activitatea independentă va fi acordat în principal de către birourile locale de ocupare a forței de muncă din regiune. O serie de forme de sprijin vor fi puse la dispoziția beneficiarilor care au în vedere exercitarea unei activități independente și crearea propriei întreprinderi ca o opțiune viabilă de reangajare. Aceste forme de sprijin vor include module introductive, ateliere de formare în planificarea afacerii, mentori și o subvenție de lansare. Alte oferte de sprijin pentru formarea antreprenorială pot fi asigurate, după caz, prin intermediul Department of Social Protection, prin rețele Skillnets sau prin colaborări cu instituții de învățământ superior. – Suplimente de venit, inclusiv programul CEC de contribuții la cheltuielile de participare la cursurile FEG: Această măsură vizează creșterea accesibilității și a participării la cursuri de orientare, formare și educație. Un program CEC de contribuții la cheltuielile de participare la cursurile FEG va prelua o parte din costurile asociate accesibilității și participării la curs. Programul CEC, administrat de unitatea de coordonare a FEG, contribuie la acoperirea unei părți din costurile legate de mobilitate, de ședere, de materiale didactice, de echipamente etc. Alte indemnizații pot include, după caz, indemnizații pentru formare din partea Education and Training Board, SP Back to Education Allowance oferită de DSP, bursele de studii oferite de Department of Education and Skills, Work Enterprise Allowance oferită de DSP etc. Serviciile personalizate care urmează a fi acordate tinerilor NEET constau în aceleași opțiuni ca și cele prevăzute pentru lucrătorii concediați, dar vor fi adaptate pentru fiecare tânăr NEET, după caz. 39. Serviciile propuse, descrise aici, constituie măsuri active pe piața forței de muncă în cadrul acțiunilor eligibile definite la articolul 7 din Regulamentul privind FEG. Aceste acțiuni nu țin locul măsurilor pasive de protecție socială. 40. Autoritățile irlandeze au furnizat informațiile necesare privind acțiunile care sunt obligatorii pentru întreprinderea vizată în virtutea legislației naționale sau în temeiul contractelor colective de muncă. Acestea au confirmat că o contribuție financiară din partea FEG nu va înlocui astfel de acțiuni. Bugetul estimat 41. Costurile totale estimate sunt de 4 151 264 EUR, incluzând cheltuieli pentru servicii personalizate de 3 922 944 EUR și cheltuieli pentru activitățile de pregătire, gestionare, informare și publicitate, control și raportare de 228 320 EUR. 42. Contribuția financiară totală solicitată din FEG este de 2 490 758 EUR (60 % din totalul costurilor). Acțiuni || Numărul estimat al participanților || Costul estimat per participant (în EUR) (*) || Costuri totale estimate (în EUR) (**) Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG] Orientare profesională și sprijin pentru planificarea carierelor || 450 || 404 || 181 924 Burse de formare profesională FEG || 198 || 2 106 || 416 932 Programe de formare și de învățământ secundar || 218 || 4 123 || 898 910 Programe de învățământ terțiar || 116 || 6 310 || 731 933 Sprijin pentru crearea de întreprinderi sau pentru desfășurarea unei activități independente || 50 || 6 404 || 320 214 Subtotal (a): Procent din costurile totale (a) și (b): || – || 2 549 913 (65 %) Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG] Suplimente de venit, inclusiv contribuții la cheltuielile de participare la cursuri || 358 || 3 835 || 1 373 031 Subtotal (b): Procent din costurile totale (a) și (b): || – || 1 373 031 (35 %) Acțiuni în temeiul articolului 7 alineatul (4) din Regulamentul privind FEG 1. Activități de pregătire || – || 3 000 2. Gestionare || – || 144 229 3. Informare și publicitate || – || 41 713 4. Control și raportare || – || 39 378 Subtotal (c): Procent din costurile totale (a+b+c): || – || 228 320 (5,5 %) Costuri totale (a + b + c): || – || 4 151 264 Contribuție din FEG (60 % din costurile totale) || – || 2 490 758 (*) Pentru a evita zecimalele, costurile estimate per lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri. (**) Pentru a se evita zecimalele, costurile totale per măsură au fost rotunjite. 43. Costurile acțiunilor identificate în tabelul de mai jos ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Autoritățile irlandeze au confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare. 44. Autoritățile irlandeze au confirmat că costurile investițiilor pentru activități independente, demararea de afaceri și preluarea întreprinderilor de către angajați nu vor depăși 15 000 EUR per beneficiar. Perioada de eligibilitate a cheltuielilor 45. La 7 decembrie 2013, autoritățile irlandeze au început furnizarea serviciilor personalizate către beneficiarii vizați. Cheltuielile aferente acțiunilor menționate la punctul 29 sunt, prin urmare, eligibile pentru o contribuție financiară din FEG de la 7 decembrie 2013 până la 19 septembrie 2016, cu excepția acțiunilor privind învățământul terțiar, care vor fi eligibile pentru o contribuție financiară până la 19 martie 2017. 46. Autoritățile irlandeze au început înregistrarea cheltuielilor administrative pentru implementarea FEG la 15 noiembrie 2013. Prin urmare, cheltuielile privind acțiunile de pregătire, gestionare, informare și publicitate, control și raportare vor fi eligibile pentru o contribuție financiară din FEG de la 15 noiembrie 2013 până la 19 martie 2017. Complementaritatea cu acțiunile finanțate din fonduri naționale sau ale Uniunii 47. Sursele de prefinanțare sau de cofinanțare națională sunt reprezentate de Ministerul de Finanțe din Irlanda, care prefinanțează serviciile și va cofinanța și programul după aprobarea contribuției din FEG. Cheltuielile vor proveni din National Training Fund (Fondul național pentru formare) și din subrubricile pentru cheltuieli aprobate de Ministerul Educației și Competențelor și de alte ministere pertinente. Proceduri de consultare a beneficiarilor vizați sau a reprezentanților acestora sau a partenerilor sociali, precum și a autorităților locale și regionale 48. Autoritățile irlandeze au indicat faptul că pachetul coordonat de servicii personalizate a fost elaborat în consultare cu beneficiarii vizați și cu reprezentanții lor, precum și cu sindicatele. 49. La primirea notificării din partea Department of Jobs, Enterprise and Innovation cu privire la iminența concedierilor colective în noiembrie 2013, autoritatea de management a FEG, alături de Industrial Development Authority, a contactat conducerea întreprinderii și, de asemenea, a contactat direct sindicatele SIPTU (Services Industrial Public and Technical Union), TEEU (Technical Engineering and Electrical Union) și Unite the Union pentru a discuta și a identifica nevoile potențiale ale lucrătorilor concediați. 50. În ianuarie 2014, Department of Social Protection a realizat o anchetă cuprinzătoare referitoare la lucrătorii afectați pentru a identifica lucrătorii vizați, nivelul lor de educație și de formare și nevoile lor potențiale în materie de servicii personalizate, cu scopul de a îmbunătăți perspectivele acestora de reangajare. 51. Contactele ulterioare inițiate de către autoritatea de management a FEG au avut ca rezultat, în august 2014, o reuniune cu reprezentanții sindicali și care nu fac parte din sindicate ai lucrătorilor în care s-au abordat teme precum procesul FEG, colectarea de date și evoluția cererii. Autoritatea de management a FEG a realizat un sondaj suplimentar prin poștă, prin intermediul unității de coordonare a FEG și cu asistența și cooperarea reprezentanților lucrătorilor, cu scopul de a evidenția posibilitățile fondului de a sprijini lucrătorii concediați. 52. Ca și în alte programe FEG din Irlanda. scopul este înființarea unui forum consultativ sau a unui alt proces interactiv care să completeze activitatea continuă a unității de coordonare a FEG și să ofere lucrătorilor concediați și părților interesate relevante posibilitatea de a contribui în permanență la implementarea programului FEG. Sisteme de gestionare și control 53. Cererea conține o descriere a sistemului de gestionare și control, care specifică responsabilitățile organismelor implicate. Irlanda a informat Comisia că aceste contribuții financiare vor fi gestionate de către personalul desemnat de Ministerul educației și al competențelor, care a fost desemnat ca autoritate de gestionare a FEG. Autoritatea de gestionare examinează și plătește creanțele FEG înaintate de către organismele intermediare în numele organismelor însărcinate cu cheltuielile publice. 54. Organismele intermediare sunt responsabile pentru solicitarea finanțării FEG de la autoritatea de gestionare și, în majoritatea cazurilor, pentru acordarea acesteia. Organismele intermediare sunt responsabile, de asemenea, de verificarea faptului că scopul, domeniul de aplicare și amploarea finanțării sunt adecvate cu condițiile cererii de intervenție FEG. În plus, acestea se asigură că organismele publice beneficiare stabilesc proceduri de monitorizare, de înregistrare adecvată și de control intern în raport cu totalitatea cheltuielilor și creanțelor legate de FEG și că acestea sunt documentate în mod corespunzător. 55. Autoritatea de certificare a FEG este responsabilă pentru certificarea declarațiilor de cheltuieli legate de măsurile cofinanțate de FEG. Procedând astfel, autoritatea de certificare se asigură de îndeplinirea tuturor cerințelor referitoare la exactitatea, legalitatea, eligibilitatea și regularitatea cheltuielilor. De asemenea, ea certifică declarația de justificare a cheltuielilor care trebuie trimisă ca parte a raportului final. 56. Un organism de audit independent își va prezenta avizul împreună cu raportul final. Angajamentele furnizate de statul membru în cauză 57. Autoritățile irlandeze au furnizat toate garanțiile necesare cu privire la următoarele: – principiile egalității de tratament și nediscriminării vor fi respectate în ceea ce privește accesul la măsurile propuse și punerea în aplicare a acestora; – cerințele stipulate în legislația națională și în cea a UE privind concedierile colective au fost respectate; – acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare; – măsurile propuse vor fi complementare cu măsurile finanțate din fondurile structurale; – contribuția financiară din FEG va respecta normele procedurale și materiale ale Uniunii privind ajutoarele de stat. IMPLICAȚIILE BUGETARE Propunere bugetară 58. FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020[19]. 59. După examinarea cererii în conformitate cu condițiile stabilite la articolul 13 alineatul (1) din Regulamentul privind FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea FEG pentru suma de 2 490 758 EUR, reprezentând 60 % din costurile totale ale acțiunilor propuse, în scopul de a furniza o contribuție financiară pentru cerere. 60. Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[20]. Acte conexe 61. În același timp cu prezentarea acestei propuneri de decizie pentru mobilizarea FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 2 490 758 EUR. 62. În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare (cererea EGF/2014/016 IE/Lufthansa Technik) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006[21], în special articolul 15 alineatul (4), având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[22], în special punctul 13, având în vedere propunerea Comisiei Europene, întrucât: (1) Fondul european de ajustare la globalizare (FEG) a fost creat pentru a oferi sprijin lucrătorilor concediați și persoanelor care desfășoară o activitate independentă a căror activitate a încetat datorită modificărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale care a făcut obiectul Regulamentului (CE) nr. 546/2009[23] sau ca urmare a unei noi crize economice și financiare mondiale, precum și pentru a le oferi asistență în reintegrarea pe piața muncii. (2) FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020[24]. (3) La 19 septembrie 2014, Irlanda a prezentat o cerere de mobilizare a FEG în ceea ce privește concedierile[25] de la Lufthansa Technik Airmotive Ireland LTD și doi furnizori în Irlanda. Acesta a fost completată cu informații suplimentare, în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește cerințele de stabilire a unei contribuții financiare din FEG, în conformitate cu articolul 13 din Regulamentul (UE) nr. 1309/2013. Prin urmare, Comisia propune mobilizarea sumei de 2 490 758 EUR. (4) În conformitate cu articolul 6 alineatul (2) din Regulamentul (UE) nr. 1309/2013, Irlanda a decis să furnizeze servicii personalizate cofinanțate prin FEG și pentru 200 de tineri NEET. (5) În consecință, FEG ar trebui mobilizat pentru a oferi o contribuție financiară ca răspuns la cererea depusă de Irlanda, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2015, se mobilizează FEG pentru alocarea sumei de 2 490 758 EUR sub formă de credite de angajament și credite de plată. Articolul 2 Prezenta decizie intră în vigoare la data adoptării. Adoptată la Bruxelles, Pentru Parlamentul European Pentru Consiliu Președintele Președintele [1] JO L 347, 20.12.2013, p. 855. [2] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE Rev. 2 și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [3] În conformitate cu articolul 7 al patrulea paragraf din Regulamentul (CE) nr. 1309/2013. [4] Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34). [5] În sensul articolului 3 litera (a) din Regulamentul privind FEG. [6] Directiva 98/59/CE a Consiliului din 20 iulie 1998 privind apropierea legislațiilor statelor membre cu privire la concedierile colective (JO L 225, 12.8.1998, p. 16). [7] Raportul departamentului de resurse umane al LTAI pentru IDA Ireland din 28 martie 2014 [8] http://www.asianaviation.com/articles/415/China-MRO [9] http://www.lite.orientaviation.com/orient-aviation-magazine/ground-handling/lht-continues-to-spread-its-wings-in-asia#.VK_FVxtF2Uk [10] EGF/2009/021 IE/SR Technics [11] http://eurofound.europa.eu/observatories/emcc/erm/factsheets/shannon-aerospace [12] http://www.ltai.ie/press-releases-content/-/asset_publisher/3hGk/content/press-release-ltai-wind-up-media/10165 [13] http://census.cso.ie/sapmap2011/Results.aspx?Geog_Type=ED&Geog_Code=04015&CTY=04 [14] http://census.cso.ie/sapmap2011/Results.aspx?Geog_Type=ED&Geog_Code=03033&CTY=03 [15] http://census.cso.ie/sapmap2011/Results.aspx?Geog_Type=ED&Geog_Code=03009&CTY=03 [16] http://census.cso.ie/sapmap2011/Results.aspx?Geog_Type=ED&Geog_Code=03030&CTY=03 [17] http://www.cso.ie/en/releasesandpublications/er/lr/liveregistermay2014/#.VK_L0RtF2Uk [18] http://ec.europa.eu/europe2020/europe-2020-in-your-country/ireland/national-reform-programme/index_en.htm [19] JO L 347, 20.12.2013, p. 884. [20] JO C 373, 20.12.2013, p. 1. [21] JO L 347, 20.12.2013, p. 855. [22] JO C 373, 20.12.2013, p. 1. [23] JO L 167, 29.6.2009, p. 26. [24] JO L 347, 20.12.2013, p. 884. [25] În sensul articolului 3 litera (a) din Regulamentul privind FEG.